Ministru kabineta noteikumu projekta

**„Grozījumi Ministru kabineta 2010.gada 16.novembra noteikumos Nr.1060 „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība””**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ūdens apsaimniekošanas likuma 21.panta ceturtā daļaMinistru kabineta 2012.gada 12.jūnija sēdes protokola Nr.33 69.§ 3.punkts. |
| 2. | Pašreizējā situācija un problēmas | Pašreiz Ministru kabineta 2010.gada 16.novembra noteikumi Nr.1060 „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība” (turpmāk – noteikumi Nr.1060) noteic, ka akciju sabiedrība „Latvenergo” finansē Daugavas HES ūdenskrātuvju krastu nostiprināšanas darbus, katru gadu par šo darbu veikšanu pārskaitot valsts sabiedrībai ar ierobežotu atbildību „Vides projekti” 380 000 latu. **Noteikumu Nr.1060 regulējums par dalītajiem maksājumiem valsts sabiedrībai ar ierobežotu atbildību „Vides projekti” un valsts sabiedrībai ar ierobežotu atbildību „Zemkopības ministrijas nekustamie īpašumi” piemērojams, sākot ar 2012.gada otro ceturksni. Attiecīgi šā gada pirmajā ceturksnī akciju sabiedrība „Latvenergo” ir veikusi maksājumu valsts sabiedrībai ar ierobežotu atbildību „Vides projekti” 212 500 latu apmērā.**  Noteikumu Nr.1060 13.2.apakšpunkts nosaka pienākumu par 2012.gada otro ceturksni akciju sabiedrībai „Latvenergo” līdz 2012.gada 1.jūlijam pārskaitīt valsts sabiedrībai ar ierobežotu atbildību „Vides projekti” 95 000 latu minēto darbu veikšanai.Valsts sabiedrībai ar ierobežotu atbildību „Vides projekti” ir nopietnas finansiālas grūtības, kā dēļ tiek lemts par šis kapitālsabiedrības maksātnespējas procesa uzsākšanu. 2012.gada otrajā ceturksnī tā praktiski neveica Daugavas HES ūdenskrātuvju krastu nostiprināšanas darbus, **tādēļ nav pamata uzlikt par pienākumu akciju sabiedrībai „Latvenergo” veikt pēc būtības neattaisnotu maksājumu, tā kā to pašreiz paredz noteikumi Nr.1060.**Ievērojot minēto, nepieciešams noteikumos Nr.1060 noteikt citu institūciju, kura turpmāk veiks Daugavas HES ūdenskrātuvju krastu nostiprināšanas darbus, kā arī paredzēt, ka akciju sabiedrība „Latvenergo” neveic 95 000 latu maksājumu par 2012.gada otro ceturksni.Ministru kabineta 2012.gada 12.jūnija sēdes protokola Nr.33 69.§ 3.punktā noteikts uzdevums Vides aizsardzības un reģionālās attīstības ministrijai sagatavot un iesniegt izskatīšanai Ministru kabineta sēdē grozījumus noteikumos Nr.1060, paredzot, ka Daugavas HES ūdenskrātuvju krastu nostiprināšanas darbus veic valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”.  |
| 3. | Saistītie politikas ietekmes novērtējumi un pētījumi | *Projekts šo jomu neskar.* |
| 4. | Tiesiskā regulējuma mērķis un būtība | Noteikumu projektā paredzēts noteikt, ka Daugavas HES ūdenskrātuvju krastu nostiprināšanas darbus veic valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”. Noteikumu projekts atceļ Ministru kabineta 2010.gada 16.novembra noteikumu Nr.1060 „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība” 13.2.apakšpunktā akciju sabiedrībai „Latvenergo” noteikto uzdevumu līdz šā gada 1.jūlijam veikt maksājumu 95 000 latu apmērā par gada otro ceturksni valsts sabiedrībai ar ierobežotu atbildību „Vides projekti”.  |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrijaEkonomikas ministrijaValsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” |
| 6. | Iemesli, kādēļ netika nodrošināta sabiedrības līdzdalība | Ievērojot to, ka noteikumu Nr.1060 regulējums pēc būtības netiek mainīts, bet tiek noteikta cita institūcija, kura turpmāk veiks Daugavas HES ūdenskrātuvju krastu nostiprināšanas darbus, kā arī norādīto problēmu risināšanas steidzamību, sabiedrība netika iesaistīta noteikumu projekta izstrādē.  |
| 7. | Cita informācija |  Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Akciju sabiedrība „Latvenergo”Valsts sabiedrība ar ierobežotu atbildību „Latvijas Vides, ģeoloģijas, meteoroloģijas centrs”  |
| 2. | Projekta izpildes ietekme uz pārvaldes funkcijām  | Noteikumu projektam nav ietekmes uz pārvaldes funkcijām |
| 3. | Projekta izpildes ietekme uz pārvaldes institucionālo struktūru.Jaunu institūciju izveide |  Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav paredzēta esošu institūciju reorganizācija. |
| 6. | Cita informācija | Nav |

*Anotācijas II, III, IV, V un VI sadaļa – projekts šīs jomas neskar.*

Vides aizsardzības un reģionālās

attīstības ministrs E.Sprūdžs

Vīza: valsts sekretārs A.Antonovs

18.06.2012. 10:45

615

A.Stašāne

67026537; aina.stasane@varam.gov.lv